BAFS โบรกแนะซื้อเป้า 35 บ. รับญี่ปุ่นเปิดประเทศ ดันเที่ยวบิน-ยอดเติมน้ำมันอากาศยานพุ่ง
BAFS โบรกแนะซื้อเป้า 35 บาท รับอานิสงส์ญี่ปุ่นเปิดประเทศ รับนักท่องเที่ยวฟรีวีซ่าต.ค. นี้ ดันเที่ยวบิน-ปริมาณเติมน้ำมันอากาศยานพุ่ง
BAFS โบรกแนะซื้อเป้า 35 บ. รับอานิสงส์ญี่ปุ่นเปิดประเทศ ดันเที่ยวบิน-ยอดเติมน้ำมันอากาศยานพุ่ง
23 ก.ย. 2565

บล.ดาโอ (ประเทศไทย) ระบุในบทวิเคราะห์วันนี้ (23 ก.ย.65) ว่า จากกรณีเมื่อวันที่ 22 ก.ย.65 เจแปนไทมส์ รายงานว่า นายฟูมิโอะ คิชิดะ นายกรัฐมนตรีญี่ปุ่น กล่าวระหว่างเดินทางไปนครนิวยอร์กเพื่อร่วมประชุมสมัชชาใหญ่สหประชาชาติว่า ญี่ปุ่นจะเปิดประเทศรับนักท่องเที่ยวฟรีวีซ่า ให้เข้าไปเที่ยวได้เองไม่ต้องผ่านบริษัททัวร์ และยกเลิกการจำกัดจำนวน 50,000 คนต่อวัน ตั้งแต่วันที่ 11 ตุลาคม เป็นต้นไป
โดยคาดว่าบริษัท บริการเชื้อเพลิงการบินกรุงเทพ จำกัด (มหาชน) หรือ BAFS จะได้อานิสงส์จากจำนวนเที่ยวบินและปริมาณเติมน้ำมันอากาศยานที่เพิ่มขึ้น ประเมินผลการดำเนินงานไตรมาส 4/2565 มีโอกาส turnaround หลังจากที่ล่าสุดปริมาณเติมน้ำมันอากาศยานอยู่ที่ราว 9 ล้านลิตร/วันแล้ว เทียบกับ breakeven ที่ 8.3 ล้านลิตร/วัน
ทั้งนี้ คงประมาณการปี 2565 ขาดทุนปกติขาดทุน 102 ล้านบาท เทียบกับปี 2564 ที่ขาดทุน 785 ล้านบาท และปี 2566 จะพลิกเป็นกำไรที่ 369 ล้านบาท คงคำแนะนำ “ซื้อ” ราคาเป้าหมาย 35.00 บาท